కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IND vs Aus: సచిన్ రికార్డ్‌ని బ్రేక్ చేసిన విరాట్ కోహ్లి
రన్ మెషీన్ విరాట్ కోహ్లి ఖాతాలో మరో రికార్డ్ చేరింది. అంతర్జాతీయ క్రికెట్లో వేగంగా 19 వేల పరుగులను పూర్తి చేసుకున్న బ్యాట్స్‌మెన్‌గా విరాట్ రికార్డ్ క్రియేట్ చేశాడు. ఈ క్రమంలో సచిన్ రికార్డును బ్రేక్ చేశాడు.
Samayam Telugu | Updated:
Jan 3, 2019, 02:24PM IST
IND vs Aus: సచిన్ రికార్డ్‌ని బ్రేక్ చేసిన విరాట్ కోహ్లి
హైలైట్స్
రన్ మెషీన్ విరాట్ కోహ్లి ఖాతాలో మరో రికార్డ్ చేరింది.
అంతర్జాతీయ క్రికెట్లో వేగంగా 19 వేల పరుగులను పూర్తి చేసుకున్న బ్యాట్స్‌మెన్‌గా విరాట్
సచిన్ 432 ఇన్నింగ్స్‌లో, కోహ్లి 399 ఇన్నింగ్స్‌ల్లోనే..
టీమిండియా కెప్టెన్ విరాట్ కోహ్లి ఖాతాలో మరో రికార్డ్ చేరింది. వేగంగా 19 వేల పరుగులు పూర్తి చేసిన బ్యాట్స్‌మెన్‌గా సచిన్ రికార్డ్‌ను కోహ్లి బ్రేక్ చేశాడు. సచిన్ 382 మ్యాచ్‌ల్లో 432 ఇన్నింగ్స్‌ల్లో 19 వేల రన్స్ చేయగా.. కోహ్లి 358 మ్యాచ్‌లు 399 ఇన్నింగ్స్‌ల్లోనే ఈ ఫీట్ సాధించాడు. 433 ఇన్నింగ్స్‌తో బ్రియాన్ లారా సచిన్ తర్వాతి స్థానంలో ఉన్నాడు. రికీ పాంటింగ్ 444 ఇన్నింగ్స్‌ల్లో, జాక్వెస్ కలిస్ 458 ఇన్నింగ్స్‌ల్లో 19 వేల పరుగుల మైలురాయిని అందుకున్నారు.
గత ఏడాది 2735 పరుగులు చేసిన కోహ్లి.. 2018లో అత్యధిక పరుగులు చేసిన బ్యాట్స్‌మెన్‌గా రికార్డ్ క్రియేట్ చేశాడు. 2018లో వన్డేల్లో 6 సెంచరీలు చేసిన కోహ్లి 133 సగటుతో పరుగులు చేశాడు. టెస్టుల్లో 5 శతకాలు బాదిన విరాట్.. నంబర్ 1 బ్యాట్స్‌మెన్‌గా తన స్థానాన్ని సుస్థిరం చేసుకున్నాడు.
ఆసీస్ గడ్డ మీద తొలిసారి టెస్టు సిరీస్ గెలిచిన భారత కెప్టెన్‌గా విరాట్ కోహ్లి రికార్డ్ క్రియేట్ చేయబోతున్నాడు. ఇప్పటికే 2-1 ఆధిక్యంతో ఉన్న కోహ్లి సేన సిడ్నీ టెస్ట్‌‌ను డ్రాగా ముగించినా.. సిరీస్‌ను కైవసం చేసుకుంటుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.